《黄鹤楼》
清代·杨季鸾

岂徒黄鹤乘云去，不见崔郎与谪仙。今古登临同怅望，后先凭吊一茫然。

但闻江上数声笛，吹落梅花何处边。我欲飞觞尽高兴，醉呼明月照晴川。

作者简介：湖南宁远人，字紫卿。年十二，以《春草诗》得名。为魏源、陶澍等所推重。咸丰元年举孝廉方正，官翰林院待诏。归后侨寓零陵，主讲濂溪书院。有《春星阁诗钞》。